ঈদ উল্লাসে উত্তাল হাতিরঝিল | জাতীয় | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
দ্বিতীয় সংস্করণ
বিচ্ছু
অনলাইন সংস্করণ / জাতীয়
অনলাইন ডেস্ক    |
প্রকাশ : ২৬ জুন, ২০১৭ ১৯:৪৪:০৬ প্রিন্ট
ঈদ উল্লাসে উত্তাল হাতিরঝিল
নগরীর ঈদ আনন্দ যেন উপচে পড়ছে হাতিরঝিলে। রাজধানীবাসীর ঘুরতে যাওয়ার পছন্দের স্থান এখন এই বিনোদন কেন্দ্র। তাই সকাল থেকেই নগরবাসীর পদচারণায় মুখর হয়ে ওঠে গোটা হাতিরঝিল।
ঈদ উপলক্ষে সোমবার সকাল থেকেই হাতিরঝিলে আসতে শুরু করে বিনোদনপ্রেমী মানুষ। ছোট-বড়, বন্ধু-বান্ধবী, স্বামী-স্ত্রীসহ অনেকে গোটা পরিবার নিয়ে উপভোগ করছেন হাতিরঝিলের প্রাকৃতিক সৌন্দর্য্য।
বেলা বাড়ার সঙ্গে সঙ্গে হাতিরঝিলে বাড়তে থাকে মানুষের সংখ্যা। বাড়তে থাকে ঈদ আনন্দ ভাগাভাগির উৎসব।
ঈদ উপলক্ষে হাতিরঝিলও সেজেছে নতুন সাজে। নতুন সাজে প্রস্তুত করা হয় চক্রাকার বাস, ওয়াটার বোট। তাই পরিচ্ছন্ন বিনোদন কেন্দ্র হিসেবে আকর্ষণ করে ঈদমুখর মানুষকে।
পরিবার নিয়ে আনন্দঘন মুহূর্ত কাটাতে নগরীর বেশিরভাগ মানুষের গন্তব্য হয়ে উঠেছে এই বিনোদন কেন্দ্র। দুপুরের আগেই টইটুম্বর হয়ে যায় পুরো এলাকা। যেন পা ফেলা ভার।
হাতিরঝিলের বিশেষ আকর্ষণ ওয়াটার বাসে চড়ে লেকে ভাসার আনন্দ উপভোগ করার পাশাপাশি হরেক রকম সৌন্দর্যে বিমোহিত দর্শনার্থীরা।
আগত বিনোদনপ্রেমীরা কেউ রেলিং ধরে মুহূর্তটিকে স্মৃতিময় করে রাখতে সবাই মিলে ছবি তুলছেন, কেউবা প্রিয়জনকে নিয়ে এক ক্লিকে নিজেদের ফ্রেমবন্দি করছেন সেলফিতে।
অনেকে আবার বন্ধু-বান্ধবকে নিয়ে পিকআপে চড়ে নেচে-গেয়ে হৈ-হুল্লোড়ে ঘুরে বেড়াচ্ছেন হাতিরঝিলের চারপাশ।
কেউ আবার ঝিলের পাড়ে বসে গল্প-আড্ডায় মেতে উঠেছেন। সবার চোখে মুখেই ঈদ আনন্দের ছাপ। ব্যস্ত নগরীতে স্বস্তির জায়গা হিসেবে পরিচিত হাতিরঝিলে সন্ধ্যার পর যেন তিল ধারণের ঠাঁই নেই।
জাহাঙ্গীরনগর বিশ্ববিদ্যালয় থেকে দল বেধে ঘুরতে এসেছে হৃদয় ও তার বন্ধুরা। আজকের দিনে হাতিরঝিলে ঘুরে বেজায় তৃপ্ত তারা।
হৃদয় বলেন, ক্যাম্পাস থেকে কষ্ট করে হাতিরঝিলে ঘুরতে আসছি এটাই একটা ভালো লাগার বিষয়। রাজধানীর বিনোদন কেন্দ্র হিসেবে আসলে হাতিরঝিলের জুড়ি নেই। তবে মানুষ একটু বেশি আর আবহাওয়া গরম থাকায় বেগ পোহাতে হচ্ছে।
তাদের দলের আরেক সদস্য হিসাম বলেন, আমার কাছে গরম-টরম কিছুই না। ঈদের দিনে ঘুরতে পারাটাই মজার। আর হাতিরঝিল হলেতো কথাই নাই। গরম লাগছিল, আইসক্রিম খেয়ে শরীর ঠাণ্ডা করে নিয়েছি।
সন্ধ্যা হতেই হাতিরঝিল সাজে রঙিন রূপে। চোখ ধাঁধাঁনো রঙিন আলোয় ঝলমলে হয়ে ওঠে পুরো হাতিরঝিল। রঙবেরংয়ের দৃষ্টিনন্দন বাতি হাতিরঝিলকে এনে দিয়েছে নজরকাড়া সৌন্দর্য। তাই ঈদের দিনে যারা হাতিরঝিলে ঘুরতে পারেননি তারা মিস করলেন বটে।
সকাল থেকেই ওয়াটার বোটে ওঠার জন্য শত শত মানুষকে লাইনে থাকতে দেখা যায়। ওয়াটার বোটের টিকিট কিনতে চলে তুমুল প্রতিযোগিতা। কেউ কারো চেয়ে কম নয়। টিকিট সবার চাই-চাই।
চক্রাকার বাসের টিকিট দিয়েও সামলাতে হিমশিম খাচ্ছে কাউন্টারে কর্মরতরা। শত শত মানুষ দাঁড়িয়ে আছে লাইনে। কিন্তু মানুষের চাহিদার তুলনায় বাসের সংখ্যা একেবারেই কম। তাই টিকিট দিতেও ভয় কাউন্টার ম্যানেজারদের।
তবে ওয়াটার বোট বা বাসের টিকিট না পেলে কি আসে যায়! দিব্বি পিকআপে চড়ে হাতিরঝিল ঘুরছে শত শত মানুষ। ধীরে ধীরে পিকআপ চলার সঙ্গে সঙ্গে উথলে পড়ছে তারুণ্যের উচ্ছ্বাস। পিকআপে নেচে গেয়ে মাতিয়ে তুলছে তারা।
কিন্তু সবারতো আর পিকআপে ওঠার সুযোগ নাই। পরিবার নিয়ে যারা ঘুরছেন যারা লেকের পাড়ে বসে গল্পে বা হেঁটে হেঁটে সময় কাটাচ্ছেন। অনেকে আবার রেলিংয়ের পাশে দাড়িয়ে নির্মল বাতাসে ভাসিয়ে দিচ্ছেন নিজেকে।
নিরাপত্তার ভয় না থাকায় এবার হাতিরঝিলে মানুষের সমাগম তুলনামূলক বেশি। ঈদের ছুটিতে দর্শনার্থীদের নিরাপত্তায় হাতিরঝিলের বিভিন্ন মোড়ে মোড়ে পুলিশ মোতায়েন করা হয়েছে। যেকোনো ধরনের অপ্রীতিকর পরিস্থিতি এড়াতে বিভিন্ন পয়েন্টে মোটরসাইকেল ও সন্দেভাজন গাড়িতে তল্লাশি চালাচ্ছে পুলিশ
আরো পড়ুন
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
আসছে হেল্পলাইন ৯৯৯
চুক্তির বাস্তবায়ন গুরুত্বপূর্ণ, থাকতে হবে সতর্ক
বিদ্যুতের মূল্যবৃদ্ধি জনবিচ্ছিন্ন করবে সরকারকে
'অস্তিত্বহীন' কর্মকর্তাকে বরখাস্তের আদেশ!
শেষ হলো সংসদের ১৮তম অধিবেশন
শীর্ষ খবর
সর্বশেষ খবর
জাতীয়
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
এমসিকিউ-মৌখিকে নিয়োগ পৌনে পাঁচ হাজার ডাক্তার
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
বিএনপিকে আর জ্বালাও-পোড়াও করতে দেয়া হবে না
প্রধানমন্ত্রীর ক্ষমতা ব্যবহার করে এতিমখানার টাকা আত্মসাৎ করিনি
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
বারী সিদ্দিকীর দাফন নেত্রকোনার বাউল বাড়িতে
নারীদের নেইল পলিশ ব্যবহারে ইসলামের বিধান
পরিচালকের অসুস্থতায় পিছিয়ে গেল সুলতান
নিজ শহরের তারুণ্যের গল্প শোনাবেন আইয়ুব বাচ্চু
অপর্ণার আদর্শ স্বামী জাহিদ হাসান
চুক্তি বাস্তবায়নে বাধা হতে পারে মিয়ানমারের সেনা কর্তারা
ঋণ অনুমোদনে চাপ দিতেন বাচ্চু
গাজীপুরে ট্রেন-ট্রাক সংঘর্ষে ট্রেনের সহকারী চালক নিহত
ভেষজ গুণের কারি গাছ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
১১৩ শ্রমিকের মৃত্যু, পাঁচ বছরেও মালিকের শাস্তি হয়নি       বারী সিদ্দিকীর দাফন নেত্রকোনার বাউল বাড়িতে       চুক্তি বাস্তবায়নে বাধা হতে পারে মিয়ানমারের সেনা কর্তারা       ঋণ অনুমোদনে চাপ দিতেন বাচ্চু       গাজীপুরে ট্রেন-ট্রাক সংঘর্ষে ট্রেনের সহকারী চালক নিহত